pythainlp/thai-wiki-dataset-v4 huggingface dataset:
เขตเซนต์โจเซฟ

เซนต์โจเซฟ  เป็นเขตของประเทศดอมินีกา มีอาณาเขตติดต่อกับเขตเซนต์ปีเตอร์ (ทางทิศเหนือ) เขตเซนต์แอนดรูว์ (ทางทิศตะวันออกเฉียงเหนือ) เขตเซนต์เดวิด (ทางทิศตะวันออก) และเขตเซนต์พอล (ทางทิศใต้) มีพื้นที่ 120.1 ตารางกิโลเมตร (46.37 ตารางไมล์) และมีประชากร 5,765 คน
เมืองเซนต์โจเซฟเป็นเมืองหลักและเมืองที่ใหญ่ที่สุดในเขต เคยเป็นสถานที่ถ่ายทำภาพยนตร์เรื่อง "เดอะเซเวนท์ไซน์" ในปี 1988 หมู่บ้านส่วนใหญ่ตั้งอยู่บริเวณชายฝั่งทะเล เช่น ซอลส์บรี (เรียกอีกอย่างว่าบาวี), กูลีบิสทรี, เมโร, มอร์นราแก็ต เป็นต้น แต่มีหมู่บ้านเล็ก ๆ แห่งหนึ่งชื่อแบลตั้งอยู่ลึกเข้าไปในแผ่นดิน เขตเซนต์โจเซฟยังเป็นที่ตั้งของแม่น้ำลายูซึ่งเป็นแม่น้ำที่ยาวที่สุดในประเทศ
จมูกยิว

จมูกยิว  เป็นการเหมารวมทางชาติพันธุ์ (ethnic stereotype)ที่ใช้จมูกงุ้ม ซึ่งมีดั้งจมูกนูนและปลายจมูกโค้งลง จมูกยิวถูกแยกออกเป็นภาพล้อเลียนอันเกลียดชังต่อชาวยิวในยุโรปเมื่อกลางคริสต์ศตวรรษที่ 13 และกลายเป็นองค์ประกอบของการเหมารวมชาวยิวที่มีการกำหนดและคงอยู่ ชาวยิวในสมัยใหม่หลายคนนำองค์ประกอบนี้เป็นส่วนหนึ่งของอัตลักษณ์ทางชาติพันธุ์
การวิจัยพบว่าจมูกประเภทนี้แพร่หลายมากที่สุดในกลุ่มชาติพันธุ์พื้นเมืองจากภูมิภาคเมดิเตอร์เรเนียนกับตะวันออกกลาง โดยจมูกแบบนี้เป็นที่แพร่หลายในหมู่ประชากรชาวยิวพอ ๆ กันในหมู่ประชากรท้องถิ่นอื่น ๆ ถึงกระนั้น ชุมชนชาวยิวนอกภูมิภาคเมดิเตอร์เรเนียนกับตะวันออกกลาง (เช่น สหรัฐ) สิ่งที่เรียกกันว่า "จมูกยิว" ได้รับการยอมรับเป็นส่วนหนึ่งในลักษณะเฉพาะของอัตลักษณ์ชาวยิว โดยตั้งแต่คริสต์ทศวรรษ 1950 เป็นต้นมา ทัศนคติทั่วไปต่อลักษณะดังกล่าวได้เปลี่ยนจากแง่ลบเป็นแง่บวกเป็นส่วนใหญ่.
แฮแรร์

แฮแรร์ (;) หรือชื่อในอดีต แฮแรร์เกย์  หรือ เกย์ (แปลตรงตัว#เปลี่ยนทาง 'นคร') เป็นเมืองในกำแพงเมืองทางตะวันออกของประเทศเอธิโอเปีย เมืองยังมีสมญานามในภาษาอาหรับว่า "นครแห่งนักบุญ"  แฮแรร์เป็นเมืองหลวงของรัฐแฮแรรี เมืองโบราณแฮแรร์ตั้งอยู่บนยอดเขาทางตะวันออกของเอธิโอเปีย ห่างจากกรุงอาดดิสอาบาบาออกไปราว 5,000 กิโลเมตร ที่ความสูง จากระดับน้ำทะเล
เป็นเวลาหลายศตวรรษที่แฮแรร์เป็นศูนย์กลางการค้าที่สำคัญ เชื่อมต่อเส้นทางการค้าเข้ากับส่วนที่เหลือของเอธิโอเปีย รัฐจะงอยแอฟริกา คาบสมุทรอาหรับ เอเชีย และทั่วโลกผ่านทางท่าเรือของเมือง ยูเนสโกได้ขึ้นทะเบียนเมืองเก่าภายในกำแพงเมือง (ซึ่งเรียกว่า "แฮแรร์ยูโกล") เป็นแหล่งมรดกโลกทางวัฒนธรรมในปี 2006 โดย และรัฐบาลเอธิโอเปียยังออกคำสั่งให้การทำลายหรือรบกวนสิ่งปลูกสร้างโบราณสถานในแฮแรร์เป็นความผิดตามกฎหมาย สิ่งปลูกสร้างที่ว่านี้รวมถึงบ้านหิน พิพิธภัณฑ์ และวัตถุที่ทิ้งจากสมัยสงคราม ยูเนสโกระบุว่าเมืองแฮแรร์ถือเป็น "เมืองศักดิ์สิทธิ์ที่สุดอันดับที่ 4 ของศาสนาอิสลาม" ในเมืองประกอบด้วยมัสยิดรวม 82 แห่ง (สามแห่งในจำนวนนี้สร้างขึ้นในคริสต์ศตวรรษที่ 10) และศาลเจ้ามุสลิมอีก 102 แห่ง
เอกสาร "Fatḥ Madīnat Harar" ที่ไม่ได้รับการตีพิมพ์ของ Yahyá Naṣrallāh ซึ่งว่าด้วยประวัติศาสตร์ของนครแฮแรร์ในคริสต์ศตวรรษที่ 13 บันทึกไว้ว่า นักบุญ Abadir Umar ar-Rida ในตำนาน และผู้นำทางศาสนาคนอื่น ๆ ได้มาตั้งรกรากในที่ราบสูงแฮแรร์เมื่อประมาณ ค.ศ. 1216 (ฮ.ศ. 612) ต่อมาแฮแรร์กลายมาเป็นราชธานีแห่งใหม่ของรัฐสุลต่านอาดัลใน ค.ศ. 1520 โดยสุลต่าน Abu Bakr ibn Muhammad เป็นผู้สถาปนา
วอลเลย์บอล ซี วี.ลีก

วอลเลย์บอลลีกเอเชียตะวันออกเฉียงใต้  หรือที่รู้จักในชื่อ ซี วี.ลีก  (หรือชื่อเดิมคือ อาเซียนกรังด์ปรีซ์ ) เป็นรายการแข่งขันวอลเลย์บอลระดับนานาชาติในเอเชียตะวันออกเฉียงใต้ โดย 4 ทีมจากประเทศสมาชิกสมาคมวอลเลย์บอลแห่งเอเชียตะวันออกเฉียงใต้ (SAVA) หน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) ได้แก่ประเทศไทย เวียดนาม อินโดนีเซีย และฟิลิปปินส์ โดยทีมที่ได้อันดับสุดท้ายใน SEA V.League จะตกชั้นไปเล่นในรายการ SEA V.League Challenge ในปีถัดไป และทีมแชมป์ใน SEA V.League Challenge จะได้เลื่อนชั้นขึ้นมาเล่นใน SEA V.League แทน
ประวัติ.
แผนการจัดลีกวอลเลย์บอลหญิงระดับภูมิภาคในเอเชียตะวันออกเฉียงใต้มีขึ้นครั้งแรกในปี 2013 เมื่อชาญฤทธิ์ วงษ์ประเสริฐ เลขาธิการสมาพันธ์วอลเลย์บอลเอเชียจากประเทศไทย ได้พบกับเจ้าหน้าที่ของบรรษัทกีฬาวอลเลย์บอลฟิลิปปินส์ (Larong Volleyball sa Pilipinas) ซึ่งเป็นสมาคมวอลเลย์บอลแห่งชาติของฟิลิปปินส์ในขณะนั้น และได้รับการเสนอให้ใช้รูปแบบลีกเหย้าและเยือนเพื่อส่งเสริมวอลเลย์บอลหญิงในภูมิภาค
มีรายงานว่าบริษัทจัดงานและให้คำปรึกษาสปอร์ตคอร์ (SportsCore Event Management and Consultancy, Inc.) ผู้จัดการแข่งขันฟิลิปปินส์ซูเปอร์ลีกา ซึ่งมีสำนักงานใหญ่ตั้งอยู่ในฟิลิปปินส์ พร้อมกับสโมสรลีกจากอินโดนีเซีย, ไทย และเวียดนาม ต่างสนับสนุนแผนการดังกล่าว โดยในเดือนกรกฎาคม 2015 เหลือเพียง "การตกลงขั้นสุดท้าย" ที่ยังไม่ได้ทำ ซึ่งรวมถึงกลไกและชื่ออย่างเป็นทางการของการแข่งขัน
ในเดือนธันวาคม 2016 มีรายงานว่าการแข่งขันนัดแรกได้รับการขนานนามว่าเป็น ซูเปอร์ลีกาเอเชียตะวันออกเฉียงใต้ (Southeast Asian SuperLiga) ซึ่งมีแผนจะจัดขึ้นระหว่างวันที่ 14 - 17 กันยายน 2017 แต่ในเดือนมกราคม 2017 มีรายงานว่าชื่อการแข่งขันเปลี่ยนเป็น อาเซียนกรังด์ปรีซ์ (ASEAN Grand Prix)
อาเซียนกรังด์ปรีซ์จัดขึ้นครั้งแรกในปี 2019 โดยจัดแยกกัน 2 ทัวร์นาเมนต์ ที่ประเทศไทยและฟิลิปปินส์ โดยประเทศไทย เป็นผู้ชนะในการแข่งขันทั้งสองรายการ 
รายการนี้กลับมาอีกครั้งในปี 2022 ในชื่อ อาเซียนกรังด์ปรีซ์ วูเมนส์ วอลเลย์บอล อินวิเตชั่น (ASEAN Grand Prix Women's Volleyball Invitation) โดยมีกำหนดการแข่งขันในประเทศไทย ส่วนการแข่งขันประเภททีมชายมีกำหนดจัดขึ้นในอินโดนีเซียและฟิลิปปินส์ แต่ไม่ประสบผลสำเร็จ ไทย ป้องกันแชมป์อาเซียนกรังด์ปรีซ์ได้ หลังจากชนะสามทีมในการแข่งขันปี 2022
ตั้งแต่ปี 2023 การแข่งขันได้เปลี่ยนชื่อเป็น วอลเลย์บอลลีกเอเชียตะวันออกเฉียงใต้ (Southeast Asian Volleyball League) หรือ ซี วี.ลีก (SEA V.League) และเปิดตัวการแข่งขันของทีมชายเป็นครั้งแรกในปีเดียวกัน
ในปี 2024 ทีมชาย ได้มีการจัดการแข่งขัน วอลเลย์บอล ซี วี.ลีก แชลเลนจ์ โดยทีมที่ได้แชมป์จาก ซี วี.ลีก แชลเลนจ์ จะได้เลื่อนชั้นขึ้นไปเล่นใน ซี วี.ลีก ในปีถัดไปแทนที่ทีมที่ได้อันดับสุดท้ายใน ซี วี.ลีก ที่ตกชั้นไปเล่นใน ซี วี.ลีก แชลเลนจ์ 
ทีมเริ่มต้น.
<templatestyles src="Col-begin/styles.css"/>
ทีมที่ผ่านการคัดเลือกเข้ามาเล่นใน ซี วี.ลีก.
ทีมชาย
วอลเลย์บอลชายแชลเลนเจอร์คัพ 2023

วอลเลย์บอลชายแชลเลนเจอร์คัพ 2023  เป็นการแข่งขันครั้งที่ 4 ของวอลเลย์บอลชายแชลเลนเจอร์คัพ และเป็นการแข่งขันวอลเลย์บอลชายระหว่างประเทศ จำนวน 8 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่โดฮา ประเทศกาตาร์ ระหว่างวันที่ 27–30 กรกฎาคม ค.ศ. 2023
การคัดเลือก.
ด้านล่างนี่คือ 8 ทีมที่เข้าร่วมแข่งขันวอลเลย์บอลแชลเลนเจอร์คัพ 2023
รูปแบบการแข่งขัน.
การแข่งขันในครั้งนี้จะแข่งขันรูปแบบแพ้คัดออก (รอบก่อนรองชนะเลิศ, รอบรองชนะเลิศ, รอบชิงชนะเลิศ) ซึ่งประเทศเจ้าภาพ (กาตาร์) จะพบกับทีมที่มีอันดับโลกต่ำสุดในรอบก่อนรองชนะเลิศ ส่วนที่เหลืออีกหกทีมจะอยู่ในอันดับที่สองถึงเจ็ดจากการจัดอันดับโลกเอฟไอวีบี ณ วันที่ 15 กรกฎาคม 2023 ตัวเลขในวงเล็บเป็นอันดับโลก ยกเว้นเจ้าภาพ
อันดับการแข่งขัน.
<templatestyles src="Col-begin/styles.css"/>
ปีเตอร์ดำ

"ปีเตอร์ดำ"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"คอลเลียร์"ในสหรัฐอเมริกาเมื่อเดือนกุมภาพันธ์ ค.ศ. 1904 และตีพิมพ์ใน "นิตยสารสแตรนด์"ในสหราชอาณาจักรในเดือนมีนาคม ค.ศ. 1904 เป็นเรื่องสั้นลำดับที่ 6 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ในปี ค.ศ. 1905
ประวัติการตีพิมพ์.
"ปีเตอร์ดำ" ตีพิมพ์ครั้งแรกในสหรัฐอเมริกาในนิตยสาร"คอลเลียร์"เมื่อวันที่ 27 กุมภาพันธ์ ค.ศ. 1904 และตีพิมพ์ในสหราชอาณาจักรใน"นิตยสารสแตรนด์"เมื่อเดือนมีนาคม ค.ศ. 1904 ในนิตยสาร"คอลเลียร์"มีภาพวาดประกอบ 6 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905
ประเทศบาร์เบโดสในโอลิมปิกฤดูร้อน 2024

ประเทศบาร์เบโดส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศเปิดตัวในโอลิมปิกฤดูร้อน 1968 นักกีฬาบาร์เบโดสได้ปรากฏตัวในโอลิมปิกฤดูร้อนทุกครั้ง ยกเว้น มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ประเทศไทยในโอลิมปิกฤดูร้อน 2024

ราชอาณาจักรไทย เข้าร่วมแข่งขันกีฬาโอลิมปิกฤดูร้อน ครั้งที่ 33 ณ กรุงปารีส สาธารณรัฐฝรั่งเศส ระหว่างวันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ราชอาณาจักรไทยส่งนักกีฬาเข้าร่วมการแข่งขันในโอลิมปิกฤดูร้อน 1952 ณ กรุงเฮลซิงกิ สาธารณรัฐฟินแลนด์ นักกีฬาไทยได้เข้าร่วมการแข่งขันในการแข่งขันกีฬาโอลิมปิกฤดูร้อนทุกครั้ง ยกเว้น โอลิมปิกฤดูร้อน 1980 ณ กรุงมอสโก สหภาพสาธารณรัฐสังคมนิยมโซเวียต (สหพันธรัฐรัสเซีย ในปัจจุบัน) ซึ่งเป็นส่วนหนึ่งของการคว่ำบาตรที่นำโดยสหรัฐอเมริกา
เหรียญรางวัล.
<templatestyles src="Col-begin/styles.css"/>
นักกีฬา.
ต่อไปนี้เป็นรายการจำนวนผู้เข้าแข่งขันตัวแทนราชอาณาจักรไทยในการแข่งขันกีฬาโอลิมปิกฤดูร้อน 2024
กรีฑา.
นักกีฬากรีฑาไทยผ่านมาตรฐานเข้าสู่โอลิมปิก 2024 โดยการจัดอันดับโลกในรายการแข่งขันดังต่อไปนี้
จักรยาน.
บีเอ็มเอ็กซ์.
ผลการแข่งขันดังนี้
มวยสากลสมัครเล่น.
นักกีฬามวยสากลสมัครเล่นของไทยมีคุณสมบัติเข้าแข่งขันรายการต่อไปนี้ ธิติสรรค์ ปั้นโหมด (ฟลายเวทชาย), จุฑามาศ รักสัตย์ (ฟลายเวทหญิง), ธนัญญา สมนึก (ไลท์เวทหญิง), และ จันทร์แจ่ม สุวรรณเพ็ง (เวลเตอร์เวทหญิง) โดยได้รับโควต้าในการแข่งขันโอลิมปิกจากการผ่านเข้าสู่รอบรองชนะเลิศในการแข่งขันเอเชียนเกมส์ 2022 ที่เมืองหางโจว ประเทศจีนจุฑามาส จิตรพงศ์ (รุ่นแบนตัมเวตหญิง) คว้าตำแหน่งในรุ่นน้ำหนักของตนได้ด้วยการจบอันดับสี่ในการแข่งขันรอบคัดเลือกโอลิมปิกรอบคัดเลือกปี 2024 รอบที่ 1 ที่เมืองบุสโตอาร์ซีซีโอ ประเทศอิตาลี
กีฬาปัญจกีฬาสมัยใหม่.
เป็นครั้งแรกในโอลิมปิกฤดูร้อนที่นักปัญจกรีฑาของไทยจะเข้าร่วมในการแข่งขันกีฬาโอลิมปิกฤดูร้อน ภูริช โยเฮือง จะแข่งขันในประเภทชายโดยได้ห้าอันดับแรกจากการแข่งขันเอเชียนเกมส์ 2022 ที่เมืองหางโจว ประเทศจีน
ยิงปืน.
ผลการแข่งขันดังนี้
ยูโด.
ประเทศไทยได้ส่งยูโดชายหนึ่งคนเข้าร่วมการแข่งขันโอลิมปิกตามโควต้าทวีปเอเชีย
เรือใบ.
ผลการแข่งขันดังนี้
เรือพาย.
นักพายเรือชาวไทยผ่านเข้ารอบหนึ่งลำในเรือกรรเชียงชายเดี่ยวสำหรับการแข่งขันครั้งนี้ ตลอดการแข่งขันรอบคัดเลือกภูมิภาคเอเชียและโอเชียเนียประจำปี 2024 ที่เมืองชุงจู ประเทศเกาหลีใต้
ยกน้ำหนัก.
นับเป็นครั้งแรกนับตั้งแต่โอลิมปิกฤดูร้อน 2016 ที่ประเทศไทยส่งนักยกน้ำหนัก 2 คนเข้าร่วมการแข่งขันโอลิมปิก ธีรพงศ์ ศิลาชัย (ชาย 61 กก.) และ สุรจนา คำเบ้า (หญิง 49 กก.) คว้าหนึ่งในสิบอันดับแรก โดยแต่ละช่องแบ่งตามน้ำหนักตามลำดับตามการจัดอันดับรอบคัดเลือกโอลิมปิกของ สหพันธ์ยกน้ำหนักนานาชาติ IWF
ว่ายน้ำ.
ประเทศไทยส่งนักกีฬาว่ายน้ำ 2 คนเข้าร่วมการแข่งขัน
สเกตบอร์ด.
ประเทศไทยส่งนักสเก็ตบอร์ดหญิง 1 คนเข้าร่วมการแข่งขันในรายการต่อไปนี้
หญิง
ระบบคลังข้อมูลความหลากหลายทางชีวภาพทั่วโลก

ระบบคลังข้อมูลความหลากหลายทางชีวภาพทั่วโลก  เป็นองค์กรระหว่างประเทศที่มุ่งเน้นการสร้างข้อมูลทางวิทยาศาสตร์เกี่ยวกับความหลากหลายทางชีวภาพที่พร้อมใช้งานโดยบริการบนเว็บผ่านทางอินเทอร์เน็ต ข้อมูลนี้จัดทําโดยสถาบันหลายแห่งจากทั่วโลก สถาปัตยกรรมข้อมูลของ GBIF ทําให้ข้อมูลเหล่านี้สามารถเข้าถึงได้และค้นหาได้ผ่านเว็บท่าเดียว ข้อมูลที่มีอยู่ในระบบของ GBIF ส่วนใหญ่เป็นข้อมูลการกระจายของพืช สัตว์ เชื้อรา และจุลินทรีย์ทั่วโลก รวมถึงข้อมูลชื่อทางวิทยาศาสตร์
ภารกิจของ GBIF คือการอํานวยความสะดวกในการเข้าถึงข้อมูลความหลากหลายทางชีวภาพทั่วโลกอย่างเสรีและเปิดกว้างเพื่อสนับสนุนการพัฒนาที่ยั่งยืน โดยลําดับความสําคัญคือเน้นการส่งเสริมการมีส่วนร่วมและการทํางานผ่านพันธมิตรได้แก่ การระดมข้อมูลความหลากหลายทางชีวภาพการพัฒนาเกณฑ์วิธีและมาตรฐานเพื่อให้มั่นใจในบูรณภาพของข้อมูลทางวิทยาศาสตร์และการทํางานร่วมกันการสร้างสถาปัตยกรรมสารสนเทศเพื่อให้สามารถเชื่อมโยงประเภทข้อมูลที่หลากหลายจากแหล่งที่แตกต่างกัน ส่งเสริมการสร้างขีดความสามารถและเร่งการพัฒนาเครื่องมือวิเคราะห์เพื่อการตัดสินใจที่ดีขึ้น
GBIF มุ่งมั่นที่จะสร้างการเชื่อมโยงสารสนเทศระหว่างแหล่งข้อมูลดิจิทัลจากองค์กรชีวภาพทุกสาขาตั้งแต่เรื่องยีนไปจนถึงระบบนิเวศ และเชื่อมโยงสิ่งเหล่านี้กับประเด็นที่สําคัญต่อวิทยาศาสตร์ สังคม และความยั่งยืน โดยใช้เครื่องมือกำหนดค่าพิกัดอ้างอิงทางภูมิศาสตร์และระบบสารสนเทศภูมิศาสตร์ (GIS) ทํางานร่วมกับองค์กรระหว่างประเทศอื่น ๆ เช่น ความร่วมมือกับ บัญชีตรวจสอบชนิดพันธุ์สิ่งมีชีวิต (Catalogue of Life), มาตรฐานข้อมูลความหลากหลายทางชีวภาพ (Biodiversity Information Standards, TDWG), ความร่วมมือด้านแท่งรหัสของสิ่งมีชีวิตระหว่างประเทศ (Consortium for the Barcode of Life, CBOL), สารานุกรมแห่งชีวิต (EOL) และ GEOSS ข้อมูลความหลากหลายทางชีวภาพที่มีในระบบของ GBIF เพิ่มขึ้นมากกว่า 1,150% ในทศวรรษที่ผ่านมา บางส่วนเกิดจากการมีส่วนร่วมของนักวิทยาศาสตร์พลเมือง
ตั้งแต่ พ.ศ. 2545 ถึง 2557 GBIF ได้มอบรางวัลระดับโลกประจําปีในด้านสารสนเทศความหลากหลายทางชีวภาพ รางวัลเอ็บเบ นีลเซน (Ebbe Nielsen Prize) ซึ่งมีเงินรางวัลมูลค่า 30,000 ยูโร ใน พ.ศ. 2561 สํานักเลขาธิการ GBIF จัดให้มีรางวัลประจําปีอีกสองรางวัลคือ รางวัลจากการแข่งขันเอ็บเบ นีลเซนชาเลนจ์ (Ebbe Nielsen Challenge) และรางวัลนักวิจัยเยาวชน (Young Researchers Award)
แซ็งต์-ฟัว-เดอ-มงกอมรี

แซ็งต์-ฟัว-เดอ-มงกอมรี  เป็นอดีตเทศบาลในจังหวัดกาลวาโดส แคว้นนอร์ม็องดี ทางตะวันตกเฉียงเหนือของประเทศฝรั่งเศส เมื่อวันที่ 1 มกราคม พ.ศ. 2559 ได้มีการยุบรวมเทศบาลแซ็งต์-ฟัว-เดอ-มงกอมรีและเทศบาลข้างเคียงเข้าด้วยกัน และจัดตั้งเป็นเทศบาลวาล-เดอ-วี
เขตเซนต์พอล

เซนต์พอล  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์โจเซฟ (ทางทิศเหนือ) เขตเซนต์เดวิด (ทางทิศตะวันออก) และเขตเซนต์จอร์จ (ทางทิศใต้) มีพื้นที่ 67.4 ตารางกิโลเมตร (26.02 ตารางไมล์) และมีประชากร 8,397 คน เมืองที่ใหญ่ที่สุดในเขตได้แก่เคนฟีลด์ (ซึ่งเป็นที่ตั้งสนามบินแห่งที่สองของประเทศ) และมาโอ เขตนี้ยังเป็นที่ตั้งของโรงงานเบลฟาสต์เอสเตตหรือดอมินีกาโคโคนัตพรอดักตส์ (เปลี่ยนชื่อเป็น "ดอมินีกาคอลเกต-ปาล์มโอลีฟ" เมื่อไม่กี่ปีที่ผ่านมา เพื่อให้สอดคล้องกับชื่อบริษัทคอลเกต-ปาล์มโอลีฟผู้เป็นเจ้าของ)
ประเทศบอตสวานาในโอลิมปิกฤดูร้อน 2024

ประเทศบอตสวานา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศบอตสวานาจะเข้าร่วมแข่งขันในโอลิมปิกฤดูร้อนติดต่อกันเป็นครั้งที่ 12 
คณะกรรมการโอลิมปิกแห่งชาติบอตสวานา แต่งตั้ง โอรีดิตเซ มะรัคโคโระ เป็นหัวหน้านักกีฬาของประเทศสำหรับ ปารีส 2024
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
เขตเซนต์เดวิด

เซนต์เดวิด  เป็นหนึ่งในสิบเขตของประเทศดอมินีกา ตั้งอยู่ทางภาคตะวันออกของประเทศ มีอาณาเขตติดต่อกับเขตเซนต์แอนดรูว์ (ทางทิศเหนือ) เขตเซนต์โจเซฟ เขตเซนต์พอล เขตเซนต์จอร์จ (ทางทิศตะวันตก) และเขตเซนต์แพทริก (ทางทิศใต้) มีพื้นที่ 131.6 ตารางกิโลเมตร (50.8 ตารางไมล์) และมีประชากร 6,789 คน
คุณหมอโรแมนติก

คุณหมอโรแมนติก ("Nangmandakteo Gimsabu",) เป็นซีรีส์โทรทัศน์ของเกาหลีใต้ที่นำแสดงโดยฮัน ซุก-กยู ในบทนำร่วมกับยู ย็อน-ซ็อก, ซอ ฮย็อน-จิน ในซีซันที่ 1 อัน ฮโย-ซ็อบ, อี ซ็อง-กย็อง และคิม จู-ฮุน ในซีซันที่ 2 และ 3 ซีซันที่ 1 ออกอากาศตั้งแต่วันที่ 7 พฤศจิกายน 2016 ถึง 16 มกราคม 2017 ในวันจันทร์และอังคารทางช่องเอสบีเอสทีวี เวลา 22:00 น. (เวลามาตรฐานเกาหลี)
มุญัดดิด

มุญัดดิด  เป็นคำศัพท์อิสลามสำหรับผู้ที่นำ "การฟื้นฟู"  ต่อศาสนา ตามหะดีษของชาวมุสลิมที่เป็นที่นิยม หมายถึงบุคคลที่ปรากฏตัวในทุก ๆ ศตวรรษของปฏิทินอิสลาม เพื่อฟื้นฟูอิสลาม ชำระล้างองค์ประกอบภายนอกและคืนสู่ความบริสุทธิ์ดั้งเดิม ในยุคปัจจุบัน มูญัดดิดถูกมองว่าเป็นมุสลิมที่ยิ่งใหญ่ที่สุดในศตวรรษ
แนวคิดนี้มีพื้นฐานมาจากสุนัต (คำกล่าวของนบีมุฮัมมัดแห่งอิสลาม) บันทึกโดย อะบูดาวูด รายงานจากอะบูฮุร็อยเราะฮ์ ซึ่งนบีมุฮัมมัดกล่าวว่า:<templatestyles src="แม่แบบ:คำพูด/style.css" />แท้จริงอัลลอฮ์จะะส่งมายังประชาชาตินี้ในทุกๆต้นร้อยปี นั่นคือบุรุษผู้ซึ่งจะฟื้นฟูศาสนาของประชาชาตินี้แก่มวลประชามุสลิม
— อิคติลาฟ (ความขัดแย้ง) มีอยู่ในหมู่ผู้ตรวจสอบหะดีษที่แตกต่างกัน นักวิชาการเช่น อัซซะฮะบี และ อิบน์ ฮะญัร อัลอัสเกาะลานี ได้ตีความว่าคำว่า มุญัดดิด สามารถเข้าใจได้ว่าเป็นคำพหูพจน์ (มุญัดดิดีน) ดังนั้นจึงหมายถึงกลุ่มคน
"บรรดามุญัดดิด" อาจรวมถึงนักวิชาการที่มีชื่อเสียง, ผู้ปกครองที่เคร่งศาสนา และขุนศึก
รายชื่อของบรรดามุญัดดิด.
รายชื่อของบรรดามุญัดดิด อ้างอิงจากซิยัร อะอ์ลาม อันนุบะลาอ์ โดย อัซซะฮะบี, เอานุลมับอูด โดย ชัมซิลฮักก์ อัลอะซีมอาบาดีย์, บางส่วนจากตัฟซีร อัลมะนาร โดย มุฮัมมัด เราะชีด ริฎอ และบางส่วนจากหนังสือของอัสซุยูฏี และอื่นๆ
รายชื่อเมืองและหมู่บ้านในประเทศดอมินีกา

นี่คือรายชื่อเมืองและหมู่บ้านในประเทศดอมินีกา ในที่นี้จะจำแนกถิ่นฐานประเภทต่าง ๆ โดยใช้คำจำกัดความดังต่อไปนี้
รายชื่อเมือง.
นี่คือรายชื่อเมืองของประเทศดอมินีกา
รายชื่อหมู่บ้าน.
นี่คือรายชื่อหมู่บ้านของประเทศดอมินีกา
หลวงตา

หลวงตา เป็นภาพยนตร์ไทยแนวโรแมนติกคอมเมดี้และดราม่า ออกฉายเมื่อวันที่ 20 กันยายน 2523 กำกับโดยเพิ่มพล เชยอรุณ สร้างและจัดจำหน่ายโดยไฟว์สตาร์โปรดักชั่น นำแสดงโดยจตุพล ภูอภิรมย์, ล้อต๊อก รับบทเป็น หลวงตา และสุพรรษา เนื่องภิรมย์ ภาพยนตร์เรื่องนี้ได้เข้าฉายในเทศกาลภาพยนตร์นานาชาติเบอร์ลินครั้งที่ 31
ภาพยนตร์เรื่องนี้ทำรายได้ทั้งสิ้น 6,500,000 บาท จนต้องมีการสร้างภาคต่อคือ หลวงตา 2 ในปี 2525 และภาพยนตร์เรื่องนี้ยังได้ขึ้นทะเบียนเป็นมรดกภาพยนตร์ของชาติ ครั้งที่ 7 นอกจากนี้ภาพยนตร์เรื่อง หลวงตา ยังเป็น 1 ใน 100 ภาพยนตร์ไทยที่คนไทยควรดู
มินนีมุนดุส

มินนีมุนดุส  เป็นสวนขนาดเล็กที่คลาเกินฟวร์ท รัฐคารินเทีย ประเทศออสเตรีย โดยจัดแสดงแบบจำลองสถาปัตยกรรมขนาดจิ๋วกว่า 150 แบบจากทั่วโลก สร้างขึ้นในอัตราส่วน 1:25 นับตั้งแต่เปิดตัวใน ค.ศ. 1958 มีผู้เข้าชมสวนขนาด 26,000 ตารางเมตรนี้มากกว่า 15 ล้านคน
แบบจำลอง.
ตัวอย่างแบบจำลอง มีดังนี้:
แบบจำลองส่วนใหญ่เคลื่อนย้ายได้ และย้ายไปพื้นที่อื่นในช่วงฤดูหนาว
เก็ตอะเวย์คาร์

"เก็ตอะเวย์คาร์"  เป็นเพลงที่บันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่หก "เรพิวเทชัน" (2017) เป็นซิงเกิลในออสเตรเลียและนิวซีแลนด์เมื่อวันที่ 7 กันยายน ค.ศ. 2018 เพื่อสนับสนุนเรพิวเทชันสเตเดียมทัวร์ (2018) ในออสเตรเลีย ประพันธ์และผลิตโดยสวิฟต์และแจ็ก แอนโตนอฟฟ์ เป็นแนวเพลงซินท์ป็อปที่มีซินธิไซเซอร์เป็นจังหวะ ดรัมแมชชีน และการขับร้องแบบเพี้ยน ในเนื้อเพลงนี้อธิบายถึงความพยายามของสวิฟต์ที่จะหนีออกจากความสัมพันธ์ โดยใช้ความรักกับคนอื่น โดยรู้ว่าความสัมพันธ์ใหม่จะจบลงในเวลาสั้น ๆ เพราะจุดประสงค์ของมันคือ "หนี" จากความสัมพันธ์แรกเท่านั้น
นักวิจารณ์ร่วมสมัยยกย่องในด้านการผลิตของเพลงและบทประพันธ์ของเพลงที่ซับซ้อนซึ่งเต็มไปด้วยภาพและการอ้างถึงแก่นของวัฒนธรรมสมัยนิยม เช่น คู่อาชญากรบอนนีและไคลด์ นักวิจารณ์บางคนระบุว่าเพลงนี้เป็นจุดเด่นของอัลบั้ม "เรพิวเทชัน" "เก็ตอะเวย์คาร์" ได้รับการรับรองระดับแพลตินัมจากสมาคมอุตสาหกรรมแผ่นเสียงแห่งออสเตรเลีย (ARIA) และได้การรับรองระดับซิลเวอร์จากอุตสาหกรรมเครื่องเสียงของอังกฤษ (BPI)
คูกิมิยะ

คูกิมิยะ หรือ คูงิมิยะ  เป็นนามสกุลของญี่ปุ่น บุคคลที่มีชื่อเสียงในนามสกุลนี้ได้แก่
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดเกาะโพธาวาส

วัดเกาะโพธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าบุญมี อำเภอเกาะจันทร์ จังหวัดชลบุรี ที่ดินตั้งวัดมีเนื้อที่ 18 ไร่ 2 งาน 96 ตารางวา ปัจจุบันมีพระครูสุธีวราลังการ (อมร อริยเมธี ป.ธ.6) ดำรงตำแหน่งเจ้าอาวาส
วัดเกาะโพธาวาสหรือชาวบ้านนิยมเรียกกันว่า วัดเกาะโพธิ์ ตั้งวัดเมื่อวันที่ 19 กรกฎาคม พ.ศ. 2506 เริ่มทำการก่อสร้างเมื่อ พ.ศ. 2503 โดยนายทองพูนกับนางคำพา วิริยกาล เป็นผู้บริจาคที่ดินจำนวน 17 ไร่ 1 งาน 40 ตารางวา ได้รับอนุญาตให้สร้างวัด เมื่อ พ.ศ. 2506 และได้รับประกาศให้ตั้งวัดในปีเดียวกัน ได้รับพระราชทานวิสุงคามสีมา เมื่อวันที่ 12 เมษายน พ.ศ. 2511
อาคารเสนาสนะประกอบด้วยอุโบสถ ศาลาการเปรียญ กุฏิสงฆ์ วิหาร และศาลาบำเพ็ญกุศล ฯลฯ
ราชันน้ำตา อีบังวอน

ราชันน้ำตา อีบังวอน  เป็นซีรีส์โทรทัศน์ของเกาหลีใต้ที่นำแสดงโดยจู ซัง-อุก ในบทนำ เคบีเอสรื้อฟื้นซีรีส์ดราม่าอิงประวัติศาสตร์หลังจากผ่านไป 5 ปี เนื่องจากซีรีส์อิงประวัติศาสตร์เรื่องสุดท้ายของเคบีเอสคือ "นักประดิษฐ์แห่งโชซอน" ออกอากาศในปี 2016 ซีรีส์นำเสนอเรื่องราวของอี บังวอนหรือพระเจ้าแทจง กษัตริย์องค์ที่ 3 ของราชวงศ์โชซ็อนจากมุมมองใหม่ (ไม่เกี่ยวข้องกับละครทีวีเรื่อง "Tears of the Dragon" ในปี 1996-98) ออกอากาศตอนแรกทางช่อง KBS1 เมื่อวันที่ 11 ธันวาคม 2011 และออกอากาศในวันเสาร์และวันอาทิตย์ เวลา 21:40 น. (ตามเวลามาตรฐานเกาหลี) จนถึงวันที่ 1 พฤษภาคม 2012 จำนวน 32 ตอน
เรื่องย่อ.
เปิดมุมมองใหม่เกี่ยวกับผู้นำอี บังวอนซึ่งร่วมก่อตั้งอาณาจักรโชซ็อนเมื่อโครยอถูกทำลายและโชซ็อนก่อตั้งขึ้น
กษัตริย์องค์ที่ 3 แห่งโชซอน รู้จักกันในพระนาม "เจ้าชายจองอัน" (정안군)
ผู้ก่อตั้งและปฐมกษัตริย์แห่งโชซ็อน
วัดหนองหอย (จังหวัดสงขลา)

วัดหนองหอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดขนุน อำเภอสิงหนคร จังหวัดสงขลา มีที่ดินตั้งวัดเนื้อที่ 5 ไร่ 2 งาน 43 ตารางวา
วัดหนองหอยตั้งวัดเมื่อ พ.ศ. 2420 สมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานวิสุงคามสีมาเมื่อประมาณ พ.ศ. 2445 เขตวิสุงคามสีมา กว้าง 22 เมตร ยาว 28 เมตร ด้านการศึกษาได้จัดให้มีโรงเรียนวัดหนองหอยขึ้นในที่ดินวัด เมื่อวันที่ 24 มิถุนายน พ.ศ. 2466 โดยการอุปการะของหลวงพ่ออินทร์ จันทสโร เจ้าอาวาสวัดหนองหอย โดยเริมแรกใช้ศาลาการเปรียญวัดหนองหอยเป็นที่เล่าเรียน
อุโบสถมีฐานก่ออิฐถือปูน เดิมเป็นอุโบสถโถง ไม่มีฝาผนัง ครั้งเมื่อมีการบูรณะเมื่อ พ.ศ. 2477 จึงตีฝาไม้โดยรอบและเจาะช่องหน้าต่างเป็นบานพับเล็กหลังคา 2 ชั้น บริเวณหน้าบันอุโบสถตกแต่งด้วยลายปูนปั้นแสดงฝีมือช่างท้องถิ่นสงขลา เช่น รูปพระอินทร์ทรงช้างเอราวัณประกอบลายกระจังและลายพรรณพฤกษาและภาพพุทธประวัติตอนมหาภิเนษกรมณ์ มีเทวดามารองรับเท้าม้า ไม่แสดงภาพเจ้าชายสิทธัตถะ แต่แสดงเป็นภาพพระพุทธเจ้าประทับนั่งบนดอกบัว ซึ่งลอยอยู่สูงขึ้นไปเหนือรูปม้า ภายในอุโบสถประดิษฐานพระพุทธรูปหยกขาวศิลปะพม่า นอกจากนี้ยังมีเจดีย์ 8 องค์ รอบอุโบสถแทนใบเสมา
มูลนิธิดอตเน็ต

มูลนิธิดอตเน็ตเป็นองค์กรที่จัดตั้งขึ้นเมื่อวันที่ 31 มีนาคม พ.ศ. 2557 โดย Microsoft เพื่อปรับปรุงการพัฒนา ซอฟต์แวร์โอเพ่นซอร์ส และการทำงานร่วมกันเกี่ยวกับเฟรมเวิร์ก ดอตเน็ต เปิดตัวในการประชุม Build 2014 ประจำปีที่จัดโดย Microsoft มูลนิธินี้ไม่เชื่อเรื่องสิทธิ์การใช้งาน และโปรเจ็กต์ที่เข้าร่วมมูลนิธิมีอิสระที่จะเลือก สิทธิ์ใช้งานโอเพนซอร์ส ใดก็ได้ ตามที่กำหนดโดย Open Source Initiative (OSI) มูลนิธิใช้ GitHub เพื่อโฮสต์โครงการโอเพ่นซอร์สที่มีอยู่ 
ผู้ใดก็ตามที่มีส่วนร่วมกับโครงการของมูลนิธิดอทเน็ต สามารถสมัครเป็นสมาชิกของมูลนิธิได้ สมาชิกสามารถลงคะแนนเสียงในการเลือกตั้งคณะกรรมการ และจะรักษาความแข็งแรงขององค์กร 
มูลนิธิเริ่มต้นด้วยโครงการ 24 โครงการภายใต้การดูแลของพวกเขา รวมไปถึง .NET Compiler Platform ("Roslyn") และ ASP โครงการโอเพ่นซอร์สในตระกูล NET ทั้งโอเพ่นซอร์สโดย Microsoft Open Technologies, Inc. (มส. โอเพ่นเทค). Xamarin มีส่วนร่วมในโครงการหกโครงการ รวมถึงไลบรารีอีเมลแบบโอเพ่นซอร์ส MimeKit และ MailKit ข้อมูลเมื่อ 2020[ [update]] เป็นสจ๊วตของโครงการที่ใช้งานอยู่ 556 โครงการ รวมถึง : NET, Entity Framework (EF), Managed Extensibility Framework (MEF), MSBuild, NuGet, Orchard CMS และ WorldWide Telescope หลายโครงการเหล่านี้อยู่ในแกลเลอรีโครงการ Outercurve Foundation
ข้อมูลเมื่อ มิถุนายน 2022[ [update]], board of directors ของมูลนิธิประกอบไปด้วย Bill Wagner, Javier Lozano, Rich Lander, Frank Odoom, Mattias Karlsson, Rob Prouse and Shawn Wildermuth.
นายหน้าขู่กิน

"นายหน้าขู่กิน"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"คอลเลียร์"ในสหรัฐอเมริกาเมื่อเดือนมีนาคม ค.ศ. 1904 และตีพิมพ์ใน "นิตยสารสแตรนด์"ในสหราชอาณาจักรในเดือนเมษายน ค.ศ. 1904 เป็นเรื่องสั้นลำดับที่ 7 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ในปี ค.ศ. 1905
ประวัติการตีพิมพ์.
"นายหน้าขู่กิน" ตีพิมพ์ครั้งแรกในสหรัฐอเมริกาในนิตยสาร"คอลเลียร์"เมื่อวันที่ 26 มีนาคม ค.ศ. 1904 และตีพิมพ์ในสหราชอาณาจักรใน"นิตยสารสแตรนด์"เมื่อเดือนเมษายน ค.ศ. 1904 ในนิตยสาร"คอลเลียร์"มีภาพวาดประกอบ 6 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905
สุภาพบุรุษตะวันฉาย

สุภาพบุรุษตะวันฉาย  เป็นละครโทรทัศน์เกาหลีใต้ ค.ศ. 2018 ประพันธ์บทโดยคิม อึน-ซ็อก และกำกับโดยอี อึง-บก นำแสดงโดยอี บย็อง-ฮ็อน, คิม แท-รี, ยู ย็อน-ซ็อก, บย็อน โย-ฮัน และคิม มิน-ช็อง โดยฉากหลังละครอยู่ในฮันซ็อง (โซลในปัจจุบัน) ในช่วงต้นทศวรรษ 1900 และมุ่งเน้นไปที่นักเคลื่อนไหวที่ต่อสู้เพื่อเอกราชของเกาหลี ละครโทรทัศน์นี้ออกอากาศทุกวันเสาร์และอาทิตย์ทางช่องทีวีเอ็น เริ่มตั้งแต่วันที่ 7 กรกฎาคม ค.ศ. 2018 และสิ้นสุดในวันที่ 30 กันยายน 2018 ฉายทั่วโลกทางเน็ตฟลิกซ์
ตอนออกอากาศวันสุดท้าย "สุภาพบุรุษตะวันฉาย" เป็นละครที่มีสถิติคะแนนการรับชมสูงสุดเป็นอันดับสามในประวัติศาสตร์เคเบิลทีวีของเกาหลี โดยตอนสุดท้ายสูงถึง 18.129% และมีคะแนนการรับชมเฉลี่ยสุทธิที่ 12.955% ซึ่งเป็นคะแนนเฉลี่ยสูงสุดที่เคยบันทึกไว้สำหรับเคเบิลทีวีในช่วงเวลานั้น แม้ว่าจะได้รับเสียงวิจารณ์ชื่นชมในด้านการถ่ายทำละครและการเล่าเรื่อง เช่นเดียวกับตัวละครหญิงที่แข็งแกร่งและการพรรณนาถึงชนชั้นล่าง ละครเรื่องนี้ยังได้รับคำวิจารณ์บางส่วนเกี่ยวกับสิ่งที่ถูกมองว่าเป็นตัวแทนของข้อเท็จจริงทางประวัติศาสตร์ที่ไม่ถูกต้อง โดยบางคนกล่าวหาว่าเป็น "การสบคบคิดกับญี่ปุ่น" (pro-Japanese) ในขณะที่คนอื่นแย้งว่าจริง ๆ แล้วมันเป็นการบังคับแบบแผนของญี่ปุ่นในฐานะผู้ร้ายและชาวอเมริกันในฐานะวีรบุรุษ
เรื่องย่อ.
"สุภาพบุรุษตะวันฉาย"เป็นเรื่องราวจุดศูนย์กลางที่ยูจีน ชเว (อี บย็อง-ฮ็อน) ซึ่งเกิดมาเป็นทาสในโชซ็อน หลังจากหลบหนีไปยังสหรัฐอเมริกาในปี ค.ศ. 1871 หรือในช่วงชินมิยังเกียว ต่อมาเขาได้กลายเป็นเจ้าหน้าที่นาวิกโยธิน
เมื่อเขากลับมาที่โชซ็อนเพื่อปฏิบัติภารกิจ ยู-จีนได้พบและตกหลุมรักโก แอ-ชิน (คิม แท-รี) หลานสาวของขุนนางผู้ซึ่งเป็นส่วนหนึ่งของกองทัพผู้ชอบธรรม อย่างไรก็ตาม ความรักของพวกเขาถูกท้าทายโดยชนชั้นที่แตกต่างกัน และการปรากฏตัวของ คิม ฮี-ซ็อง (บย็อน โย-ฮัน) ขุนนางที่เป็นคู่หมั้นของเอ-ชิน มาตั้งแต่เด็ก ยู-จีนยังได้พบกับกู ดง-แม (ยู ย็อน-ซ็อก) ซามูไรผู้โหดเหี้ยม และคุโดะ ฮินะ (คิม มิน-ช็อง) เจ้าของ "โรงแรมกลอรี" ที่เป็นยอดนิยม ในเวลาเดียวกันเขาก็ได้ค้นพบแผนการของจักรวรรดิญี่ปุ่นในการตั้งรกรากในเกาหลี และในไม่ช้าก็เข้าไปพัวพันกับการต่อสู้เพื่ออำนาจอธิปไตยของประเทศบ้านเกิดของเขา
เพลงประกอบละคร.
เพลงประกอบโดยนัม ฮเย-ซึง ซึ่งเป็นที่รู้จักจากผลงานละครเกาหลีในหลายเรื่อง โน้ตเพลงของ "สุภาพบุรุษตะวันฉาย" ได้รับการบันทึกที่ เวทีโครนัสเวียนนาที่เพิ่งเปิดใหม่ในออสเตรีย นัม ฮเย-ซึงได้เดินทางไปเวียนนาเพื่อเข้าร่วมการบันทึกเสียงด้วยตนเอง#เปลี่ยนทาง 
Part 1
Part 2
Part 3
Part 4
Part 5
Part 6
Part 7
Part 8
Part 9
Part 10
Part 11
Part 12
Part 13
Part 14
Part 15
เขตเซนต์ปีเตอร์

เซนต์ปีเตอร์  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์จอห์น (ทางทิศเหนือ) เขตเซนต์แอนดรูว์ (ทางทิศตะวันออก) และเขตเซนต์โจเซฟ (ทางทิศใต้) มีพื้นที่ 27.7 ตารางกิโลเมตร (10.74 ตารางไมล์) และมีประชากร 1,452 คน ถือเป็นเขตที่มีประชากรน้อยที่สุดในประเทศ
ฮวัง ซา-ย็อง

ฮวัง ซา-ย็อง (1775-10 ธันวาคม 1801) เป็นขุนนางชาวโชซ็อนและเป็นมรณสักขีในคริสตจักรคาทอลิก ชื่อบัพติศมาของเขาคืออเล็กซิส ในเดือนกุมภาพันธ์ 1801 เมื่อเกิดเหตุการณ์การกวาดล้างปีซินยู เขาหนีจากฮันยาง เมื่อคำสารภาพของช็อง ยัก-ย็อง ทำให้รู้ว่าเขาเป็นคาทอลิกจึงมีคำสั่งจับกุม ขณะซ่อนตัว เขาแจ้งให้บิชอปกูเวียทราบถึงความเป็นจริงของการกวาดล้าง และเขียน 'สมุดปกขาว' ร้องขอให้ระดมกำลังทหารของราชวงศ์ชิงเพื่อเสรีภาพทางความเชื่อ แต่ถูกจับกุมในเดือนกันยายนโดยไม่มีการส่งมอบสมุดปกขาว และเขาถูกตัดสินประหารชีวิตด้วยการแยกร่างเป็นชิ้น ๆ นอกประตูซอโซมุน
อาฆาตนโปเลียน

"อาฆาตนโปเลียน"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"คอลเลียร์"ในสหรัฐอเมริกาเมื่อเดือนเมษายน ค.ศ. 1904 และตีพิมพ์ใน "นิตยสารสแตรนด์"ในสหราชอาณาจักรในเดือนพฤษภาคม ค.ศ. 1904 เป็นเรื่องสั้นลำดับที่ 8 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ในปี ค.ศ. 1905
ประวัติการตีพิมพ์.
"อาฆาตนโปเลียน" ตีพิมพ์ครั้งแรกในสหรัฐอเมริกาในนิตยสาร"คอลเลียร์"เมื่อวันที่ 30 เมษายน ค.ศ. 1904 และตีพิมพ์ในสหราชอาณาจักรใน"นิตยสารสแตรนด์"เมื่อเดือนพฤษภาคม ค.ศ. 1904 ในนิตยสาร"คอลเลียร์"มีภาพวาดประกอบ 6 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด คืนชีพ" ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905
มอร์แกน วอลเลน

มอร์แกน โคล วอลเลน  (เกิด 13 พฤษภาคม ค.ศ. 1993) เป็นนักร้องและนักแต่งเพลงคันทรีชาวอเมริกัน เขาร่วมประกวดในรายการ"เดอะวอยซ์"ซีซันที่หก ทีแรกอยู่ทีมของอัชเชอร์ ต่อมาอยู่ทีมของแอดัม เลอวีน หลังจากถูกคัดออกในซีซันนั้น เขาเซ็นสัญญากับค่ายพานาเซียเรเคิดส์ ออกอีพีชุดแรกชื่อ "สแตนด์อะโลน" ในปี 2015
ในปี 2016 วอลเลนเซ็นสัญญากับค่ายบิกลาวด์ ในปี 2018 ออกอัลบัมเปิดตัว "อิฟไอโนว์มี" อัลบัมประกอบด้วยซิงเกิล "อัปดาวน์" (ร้องร่วมกับฟลอริดาจอร์เจียไลน์) "วิสกีกลาสซิส" และ "เชสซิงยู" อัลบั้ม "อิฟไอโนว์มี" ขึ้นอันดับหนึ่งในชาร์ตอัลบัมเพลงคันทรีของ"บิลบอร์ด" อัลบัมที่สอง "แดนเจอรัส: เดอะดับเบิลอัลบัม" ออกในเดือนมกราคม 2021 และต่อมาในเดือนกุมภาพันธ์ เป็นอัลบัมเดียวในประวัติศาสตร์ของชาร์ตบิลบอร์ด 200 ที่ติดอันดับหนึ่งตลอดเจ็ดสัปดาห์แรก และติดอันดับหนึ่งได้ทั้งหมดสิบสัปดาห์ อัลบัมมีซิงเกิล "มอร์แดนมายโฮมทาวน์" "7 ซัมเมอส์" และ "เวสติดออนยู" 
อัลบัมที่สาม "วันทิงแอตอะไทม์" (2023) ขึ้นอันดับหนึ่งบนชาร์ตบิลบอร์ด 200 และทุกเพลงในอัลบัมติดชาร์ตบิลบอร์ดฮอต 100 ทำลายสถิติศิลปินที่มีเพลงติดชาร์ตมากที่สุดในครั้งเดียว ซิงเกิล "ลาสต์ไนต์" ขึ้นอันดับหนึ่งในชาร์ตบิลบอร์ดฮอต 100 เป็นซิงเกิลแรก
ฮันเต๊ก

ฮันเต๊ก มีชื่อในภาษาจีนกลางว่า หาน เต๋อ  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นขุนพลของมณฑลเลียงจิ๋วแห่งรัฐวุยก๊กในยุคสามก๊ก เชี่ยวชาญการใช้ขวานใหญ่เป็นอาวุธ
ฮันเต๊กเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ฮันเต๊กปรากฏเป็นตัวละครในนวนิยาย"สามก๊ก"ตอนที่ 92 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 "ซีเชียง") หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเต๊กมีบุตรชาย 4 คนที่ล้วนมีความสามารถในการรบ เชี่ยวชาญการขี่ม้าและยิงเกาทัณฑ์ และติดตามฮันเต๊กผู้บิดามาร่วมรบด้วย บุตรชายทั้ง 4 คนได้แก่ ฮันเอ๋ง (韓瑛 "หาน อิง") บุตรชายคนโต ฮันเอี๋ยว (韓瑤 "หาน เหยา") บุตรชายคนรอง ฮันเขง (韓瓊 "หาน ฉฺยง") บุตรชายคนที่สาม และฮันกี๋ (韓琪 "หาน ฉี") บุตรชายคนทีสี่
ฮันเต๊กและบุตรชายรวม 5 คนเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 "เฟิ่งหมิงชาน") ฮันเอ๋ง ฮันเขง และฮันกี๋ถูกเตียวจูล่งสังหารในที่รบ ส่วนฮันเอี๋ยวถูกเตียวจูล่งจับเป็น ฮันเต๊กไม่สามารถต้านทานการรบของเตียวจูล่งได้จึงล่าถอยแล้วไปร้องไห้แจ้งเรื่องราวที่เกิดขึ้นกับแฮหัวหลิม แฮหัวหลิมจึงนำทัพไปยังแนวหน้าด้วยตนเอง ฮันเต๊กที่ติดตามแฮหัวหลิมมาด้วยขับม้าออกรบเป็นคนแรก และถูกเตียวจูล่งแทงตกจากหลังม้าเสียชีวิตภายในสามเพลงรบ
ฮวัง จ็อง-มิน

ฮวัง จ็อง-มิน (เกิด 1 กันยายน 1970) เป็นนักแสดงชาวเกาหลีใต้ เขาเป็น 1 ในนักแสดงที่ทำรายได้สูงสุดในเกาหลีใต้ และแสดงในภาพยนตร์ฮิตในบ็อกซ์ออฟฟิศหลายเรื่อง เช่น "กี่หมื่นวัน..ไม่ลืมคำสัญญาพ่อ" (2014), "ขอโทษที! ปืนพี่มันลั่น!" (2015), "แด่มิตรภาพสุดขอบฟ้า" (2015), "อัยการเลือดเดือด" (2015) และ "ฆาตกรรมอำปีศาจ" (2016) ฮวังเป็นนักแสดงคนที่ 3 ของเกาหลีใต้ที่ได้เป็นส่วนหนึ่งของ "100 Million Viewer Club" ในชุงมู-โร
อาชีพ.
1995–2004: จุดเริ่มต้นและการเปลี่ยนผ่านเข้าสู่วงการภาพยนตร์.
ฮวัง จ็อง-มิน เริ่มต้นอาชีพการแสดงของเขาในละครเพลง โดยเปิดตัวการแสดงครั้งแรกในละครเพลงเรื่อง "Line 1" ในปี 1995 จากนั้นเขาได้แสดงในละครเพลงและละครเวทีในแทฮังโน เช่น "จีซัสไครสต์ซูเปอร์สตาร์" และ "แคตส์"
แม้จะมีอาชีพการแสดงละครเวที แต่ฮวังก็มีปัญหาในการเปลี่ยนไปแสดงภาพยนตร์ เขาผ่านการต่อสู้อันยาวนานเพื่อให้ได้รับการยอมรับ โดยผู้คนต่างบอกว่าเขา "ไม่มีบทที่เหมาะสม" เขาเคยคิดที่จะล้มเลิกความฝันของเขา แต่เขามีความเชื่อมั่นที่จะเดินบนเส้นทางการแสดง ฮวังกล่าวว่า "หลังจากเริ่มสนใจเกี่ยวกับละครเวทีและความรู้สึกที่ได้เป็นคนคนนั้นบนเวที ผมไม่เคยคิดเรื่องอื่นเลย ผมไม่เคยหวั่นไหว นั่นคือสิ่งหนึ่งที่ผมพูดได้อย่างมั่นใจ"
ลิลลีกฟรอมเอ็กไซล์ไทรบ์

ลิลลีก ฟรอม เอ็กไซล์ไทรบ์ (ญี่ปุ่น: リル・リーグ・フロム・エグザイル・トライブ อังกฤษ LIL LEAGUE from EXILE TRIBE หรือรู้จักในชื่อ ลิลลีก (LIL LEAGUE)) เป็นวงบอยแบนด์เต้นและร้องสัญชาติญี่ปุ่น มีสมาชิก 6 คน ก่อตั้งและบริหารโดยสังกัดแอลดีเอชเจแปน และวงได้เป็นส่วนหนึ่งของวงเอ็กไซล์ไทรบ์ พวกเขาเปิดตัวอย่างเป็นทางการด้วยซิงเกิล "ฮันเตอร์" (Hunter) เมื่อวันที่ 11 มกราคม 2023
ประวัติ.
ในวันที่ 21 พฤษภาคม 2022 การคัดเลือกรอบสุดท้ายของการออดิชั่นของแอลดีเอช "ไอคอนแซด ~ดรีมส์ฟอร์ชิลเดรน~" (iCON Z ~Dreams For Children~) จัดขึ้นที่นิปปอน บูโดคัง ลิลลีกได้เป็นผู้ชนะ ซึ่งประกอบด้วยสมาชิก 6 คน ได้แก่ เซนะ อิวากิ, ทัตสึฮิโระ นากามุระ, โคได ยามาดะ, มาโทระ โอคาโอะ, ไฮมะ โมโมดะ และโซระ นันบะ 
เมื่อวันที่ 11 มกราคม 2023 วงได้เปิดตัวอย่างเป็นทางการด้วยซิงเกิล "ฮันเตอร์" (Hunter) และเปลี่ยนชื่อจาก "ลิลลีก" เป็น "ลิลลีกฟรอมเอ็กไซล์ไทรบ์" 
ผลงาน.
การจัดอันดับสูงสุดในการจัดอันดับรายสัปดาห์ของออริก้อน
พลยุทธ อังกินันทน์

พลยุทธ อังกินันทน์ (เกิด 21 กันยายน พ.ศ. 2517) นักการเมืองและนักธุรกิจชาวไทย อดีตรองนายกเทศมนตรีเมืองเพชรบุรี และอดีตหัวหน้ากลุ่มผาด
ประวัติ.
พลยุทธ อังกินันทน์ ชื่อเล่น "เปี๊ยบ" เกิดเมื่อวันที่ 21 กันยายน พ.ศ. 2517 เป็นบุตรคนที่ 4 ของนายยุทธ อังกินันทน์ อดีตรัฐมนตรี (ส.ส.เพชรบุรี 7 สมัยติดต่อกัน) กับนางบุปผา รอบรู้ (อังกินันทน์) อดีตนายกเทศมนตรีเมืองเพชรบุรีหลายสมัยติดต่อกัน
งานการเมือง.
พลยุทธเริ่มเล่นการเมืองในปี พ.ศ. 2542 โดยได้รับเลือกตั้งเป็น สมาชิกสภาเทศบาลเมืองเพขรบุรี ในนามกลุ่มผาดต่อมาในปี พ.ศ. 2546 พลยุทธได้รับการเลือกตั้งให้เป็นเลขานุการนายกเทศมนตรีเมืองเพชรบุรีจนถึงปี พ.ศ. 2552 พลยุทธเริ่มดำรงตำแหน่งรองนายกเทศมนตรีเมืองเพชรบุรีเมื่อปี พ.ศ. 2552 ถึง 1 กุมภาพันธ์ พ.ศ. 2564 โดยมารับช่วงต่อจากพี่ชาย ยุทธพล อังกินันทน์ เนื่องจากได้รับเลือกตั้งเป็นสมาชิกสภาผู้แทนราษฎร ในขณะนั้น ในปี พ.ศ. 2564 พลยุทธได้รับเลือกให้เป็นหัวหน้ากลุ่มผาดหลังจาก ยุทธ อังกินันทน์ ได้หมดวาระในยุคกลุ่มผาดภายใต้ทีมบริหารพลยุทธได้มีการเปลี่ยนแปลงหลายอย่างไม่ว่าจะเป็นสโลแกนโลโก้และนโยบายเป็นต้นหลังจากยุทธ อังกินันทน์ผู้เป็นพ่อได้ว่างมือทางการเมืองพลยุทธได้ความไว้วางใจให้ลงเลือกตั้งเป็นนายกเทศมนตรีเมืองเพชรบุรีในนามกลุ่มผาด พลยุทธได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน ต่อมาปี 2567 กลุ่มผาดได้เลือกหัวหน้ากลุ่มใหม่อีกครั้ง ปรากฏว่า พี่ชาย ยุทธพล อังกินันทน์ ได้เป็นเป็นหัวหน้ากลุ่มแทนพลยุทธ ผู้เป็นน้องนั่นเอง
งานธุรกิจ.
นอกจากการเป็นการเมืองแล้ว พลยุทธยังประกอบอาชีพธุรกิจโรงงานนำ้แข็งโดยเป็นประธานกรรม บจก.ชะอำธารทิพย์ และทำเกษตรกรนาเกลืออีกด้วย
ชิวิตส่วนตัว.
พลยุทธสมรสกับ สรินทร์ เวชโอสถ เมื่อปี พ.ศ. 2549 และมีบุตร 2 คนพลยุทธมีความสนใจทางด้านดนตรีและกีฬาเปงานอดิเรก
โรงเรียนธนบุรีวรเทพีพลารักษ์

โรงเรียนธนบุรีวรเทพีพลารักษ์ (อักษรย่อ : ธ.บ.ว./ TBW) เป็นโรงเรียนสหศึกษา ระดับชั้น มัธยมศึกษา สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐาน (ชื่อเดิม: กรมสามัญศึกษา) กระทรวงศึกษาธิการ ก่อตั้งโดย ขุนวรเทพีพลารักษ์ (แม้น จวบสินเอี่ยม) ได้รับการสถาปนาขึ้นในวันที่ 6 ธันวาคม 2525 โดยเป็นโรงเรียนรัฐบาลของประเทศไทย
อองเลี้ยน

อองเลี้ยน (เสียชีวิต ป. ค.ศ. 223) มีชื่อในภาษาจีนกลางว่า หวาง เหลียน  ชื่อรอง เหวินอี๋  เป็นขุนนนางของรัฐจ๊กก๊กในยุคสามก๊กของจีน
ประวัติ.
อองเลี้ยนเป็นชาวเมืองลำหยง ("หนานหยางจฺวิ้น") ซึ่งปัจจุบันอยู่บริเวณนครหนานหยาง มณฑลเหอหนาน อองเลี้ยนเดินทางเข้ามณฑลเอ๊กจิ๋ว (ครอบคลุมพื้นทีของมณฑลเสฉวนและนครฉงชิ่งในปัจจุบัน) ในช่วงเวลาระหว่าง ค.ศ. 194 ถึง ค.ศ. 214 ในช่วงปลายราชวงศ์ฮั่นตะวันออก เมื่อเล่าเจี้ยงเป็นเจ้ามณฑลเอ๊กจิ๋ว อองเลี้ยนรับราชการเป็นนายอำเภอ ("ลิ่ง") ของอำเภอจื่อถง (梓潼縣 "จื่อถงเซี่ยน") ภายใต้เล่าเจี้ยงในเวลานั้น
ระหว่างปี ค.ศ. 212 ถึง ค.ศ. 214 ขุนศึกเล่าปี่รบกับเล่าเจี้ยงในสงครามแย่งชิงมณฑลเอ๊กจิ๋ว เมื่อทัพของเล่าปี่เข้าโจมตีอำเภอจื่อถง อองเลี้ยนสั่งให้ทหารซ่อนหลังกำแพงเมืองและปิดประตู ปฏิเสธที่จะยอมจำนนต่อเล่าปี่ เล่าปี่ประทับใจอองเลี้ยนที่จงรักภักดีต่อเล่าเจี้ยง จึงยกเลิกการโจมตีอำเภอจื่อถง
ในปี ค.ศ. 214 หลังเล่าปี่ยึดครองมณฑลเอ๊กจิ๋วสำเร็จ ได้รับอดีตผู้ใต้บังคับบัญชาของเล่าเจี้ยงส่วนใหญ่มารับราชการกับตน เวลานั้นเล่าปี่ตั้งให้อองเลี้ยนเป็นนายอำเภอของอำเภอฉือฟาง (什邡縣 "ฉือฟางเซี่ยน") และภายหลังให้เป็นนายอำเภอของอำเภอกวางตู (廣都縣 "กวางตูเซี่ยน"; ปัจจุบันอยู่ทางตะวันออกเฉียงเหนือของเขตชฺวางหลิว นครเฉิงตู มณฑลเสฉวน) อองเลี้ยนปฏิบัติหน้าที่ได้เป็นอย่างดีและภายหลังได้เลื่อนตำแหน่งเป็นนายกองสำนักเกลือ ("ซือเหยียนเซี่ยวเว่ย์") ทำหน้าที่ดูแลและควบคุมการผลิตและการค้าเกลือและเหล็ก สำนักเกลือภายใต้การนำของอองเลี้ยนมีรายได้มหาศาลจากผลกำไรและภาษี ในช่วงเวลาเดียวกันนั้นอองเลี้ยนยังเสนอชื่อผู้ใต้บังคับบัญชาบางคนที่มีศักยภาพสูง เช่น ลิหงี ("ลฺหวี่ อี้") ตอกี๋ ("ตู้ ฉี") และหลิว ก้าน  แนะนำให้เลื่อนหรือแต่งตั้งในตำแหน่งที่สูงขึ้น ภายหลังอองเลี้ยนได้รับตำแหน่งเพิ่มเติมเป็นเจ้าเมือง ("ไท่โฉฺ่ว") ของเมืองจ๊ก (蜀郡 "สู่จฺวิ้น"; ปัจจุบันอยู่บริเวณใจกลางนครเฉิงตู มณฑลเสฉวน) และขุนพลผู้ฟื้นฟู ("ซิงเย่เจียงจฺวิน")
ในปี ค.ศ. 223 หลังเล่าเสี้ยนขึ้นเป็นจักพรรดิแห่งรัฐจ๊กก๊ก อองเลี้ยนได้รับการแต่งตั้งเป็นนายกองทหารม้าประจำการ ("ถุนฉีเซี่ยวเว่ย์") และเป็นหัวหน้าเลขานุการ ("จ๋างสื่อ") ของจูกัดเหลียงผู้เป็นอัครมหาเสนาบดี ("เฉิงเซี่ยง") อองเลี้ยนยังได้รับบรรดาศักดิ์เป็นผิงหยางถิงโหฺว 
ในช่วงระหว่างปี ค.ศ. 223 และ ค.ศ. 224 เมื่อเกิดกบฏขึ้นในภูมิภาคหนานจงทางตอนใต้ของจ๊กก๊ก จูกัดเหลียงต้องการนำทัพจ๊กก๊กในการทัพปราบกบฏและสยบภูมิภาคหนานจงด้วยตนเอง อองเลี้ยนคัดค้านอย่างหนักแน่นกล่าวว่าจูกัดเหลียงมีสถานะที่สำคัญจึงไม่ควรเสี่ยงไปยังภูมิภาคหนานจงที่อันตราย แต่จูกัดเหลียงยืนกรานว่าจะนำการทัพด้วยตนเองเพราะกังวลว่าไม่มีขุนพลจ๊กก๊กคนใดที่มีความสามารถเพียงพอสำหรับภารกิจนี้ อย่างไรก็ตาม ความจริงใจของอองเลี้ยนก็ทำให้จูกัดเหลียงพิจารณาทบทวนอยู่หลายครั้ง ก่อนที่ในที่สุดจะตัดสินใจไปในการทัพเมื่อต้นปี ค.ศ. 225
อองเลี้ยนเสียชีวิตหลังจากนั้นอีกไม่นาน อาจจะเป็นราวปี ค.ศ. 223 หลังอองเลี้ยนเสียชีวิต หวาง ชาน  บุตรชายของอองเลี้ยนสืบทอดบรรดาศักดิ์และศักดินาของบิดา หวาง ชานรับราชการเป็นขุนนางของจ๊กก๊กเช่นเดียวกับบิดา โดยมีตำแหน่งสูงสุดเป็นเจ้าเมืองเจียงหยาง (江陽郡 "เจียงหยางจฺวิ้น"; ปัจจุบันอยู่บริเวณนครเน่ย์เจียง มณฑลเสฉวน)
ไม่เป็นรอง

"ไม่เป็นรอง" เป็นซิงเกิลของวงดนตรีค็อกเทล ประพันธ์คำร้อง-แต่งทำนองโดย ปัณฑพล ประสารราชกิจ เรียบเรียงโดยวงค็อกเทล, ธิติวัฒน์ รองทอง และ กร มหาดำรงค์กุล ออกจำหน่ายในวันที่ 23 สิงหาคม พ.ศ. 2565 โดยเดิมเป็นเพลงที่เผยแพร่เพื่อโปรโมทเกม "Nine Songs of Fantasy ตำนานเพลงรักเก้าสวรรค์" แต่ได้รับความนิยมตั้งแต่ช่วงหาเสียงของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 หลังจากมีแฟนคลับของพรรคก้าวไกล นำเพลงนี้ไปประกอบคลิปที่เกี่ยวข้องกับพรรคในสื่อสังคมต่าง ๆ จนเป็นที่นิยม
"ไม่เป็นรอง" มีแก่นเรื่องเกี่ยวกับความหลงใหลในความรักของคู่ที่ไม่สามารถเป็นคู่กันได้ มีเนื้อหาพูดถึงการทุ่มเทเพื่อความรัก เพื่อพิสูจน์ใจต่อคนที่ตัวเองรัก ซึ่งไม่ว่าจะมีความหวังอยู่แค่ไหน ตนจะสู้กับคนอื่นได้หรือไม่ แต่ก็พร้อมที่จะยอมทุ่มเทหมดหัวใจในการแข่งขันประลองหัวใจบนสมรภูมิแห่งความรักครั้งนี้ โดยใช้คำร้องที่เข้าใจง่ายและมีความอ่อนไหวต่ออารมณ์ของผู้ฟัง ส่วนดนตรี เป็นแนวเอเชียนป็อปร็อก เสริมเครื่องดนตรีของจีนเข้ามาทั้งในทำนองและดนตรี และบรรเลงออร์เคสตราโดย 28ORCHESTRA
#เปลี่ยนทาง
เขตเซนต์แพทริก

เซนต์แพทริก  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์มาร์ก เขตเซนต์ลู้ก เขตเซนต์จอร์จ (ทางทิศตะวันตก) และเขตเซนต์เดวิด (ทางทิศเหนือ) มีพื้นที่ 84.4 ตารางกิโลเมตร (32.59 ตารางไมล์) และมีประชากร 8,383 คน
คลองท่าแพ (จังหวัดสตูล)

คลองท่าแพ คลองบาราเกต หรือ คลองการะเก เป็นคลองสำคัญในจังหวัดสตูล มีต้นน้ำอยู่บริเวณเขาสามยอด ดอนสีเดน ไหลผ่านอำเภอควนกาหลงผ่านอำเภอท่าแพจากนั้นไหลออกสู่ทะเลที่ปากอ่าวเกาะแดง คลองมีความยาว 44.58 กิโลเมตร จากข้อมูลของแผนพัฒนาจังหวัดสตูล 4 ปี (พ.ศ. 2561–2564) คลองท่าแพมีพื้นที่รับน้ำฝน 452.16 ตารางกิโลเมตร ปริมาณน้ำฝนเฉลี่ย 2,200 มิลลิเมตรต่อปี ปริมาณน้ำท่าเฉลี่ย 1,100 ล้านลูกบาศก์เมตรต่อปี
จากแผนที่วาด ชื่อ "Map of Kingdom of siam and cochin china" จัดทำขึ้นเมื่อ พ.ศ. 2371 โดยชาวตะวันตก ปรากฏชื่อเมืองและท่าเรือในชื่อ "เมราหิต" (Meerahit) หรือ "บาราเก็ต" ซึ่งมีลักษณะเป็นท่าเรือและชุมชนใหญ่ที่พ่อค้าชาวตะวันตกแวะซื้อขายสินค้า ชื่อ "บาราเก็ต" หรือ "เบอรากิต" เป็นภาษามลายู แปลว่า "ท่าแพ"
เขตเซนต์จอห์น

เซนต์จอห์น  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์แอนดรูว์ (ทางทิศตะวันออก) และเขตเซนต์ปีเตอร์และแม่น้ำแอ็สปาญอล (ทางทิศใต้) มีพื้นที่ 59 ตารางกิโลเมตร (22.78 ตารางไมล์)
และมีประชากร 6,561 คน โดยเกือบครึ่งหนึ่งในจำนวนนี้ (2,977 คน) อาศัยอยู่ในเมืองหลักพอร์ตสมัท (หรือที่ชาวบ้านเรียกว่ากร็องต็องส์) ซึ่งเป็นเมืองที่ใหญ่เป็นอันดับที่สองของประเทศ
เขตเซนต์มาร์ก

เซนต์มาร์ก  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์ลู้ก (ทางทิศเหนือ) และเขตเซนต์แพทริก (ทางทิศตะวันออก) มีพื้นที่เพียง 9.9 ตารางกิโลเมตร (2 ตารางไมล์) ทำให้เขตนี้เป็นเขตที่มีขนาดเล็กที่สุดในประเทศ และมีประชากร 1,834 คนจากการสำรวจสำมะโนประชากร ค.ศ. 2011
วัดใหญ่ชัยมงคล (จังหวัดสุโขทัย)

วัดใหญ่ชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ไชยมงคล อำเภอทุ่งเสลี่ยม จังหวัดสุโขทัย เป็นโบราณสถานขนาดใหญ่ที่สุดในเมืองบางขลังโดยอยู่นอกเมืองทางด้านทิศเหนือ มีเนื้อที่ 8 ไร่ 130 ตารางวา
วัดใหญ่ชัยมงคล หรือชาวบ้านเรียกว่า วัดใหญ่ หรือ วัดบางขลัง ตามหลักฐานทางโบราณคดี น่าจะเป็นโบราณสถานที่นิยมสร้างในสมัยพระมหาธรรมราชาลิไท ขึ้นทะเบียนเป็นโบราณสถานเมื่อวันที่ 29 กันยายน พ.ศ. 2540
วัดใหญ่ชัยมงคลตั้งเป็นวัดเมื่อ พ.ศ. 2529 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2565 กรมศิลปากรดำเนินการขุดแต่งโบราณสถานวัดใหญ่ชัยมงคล เมื่อ พ.ศ. 2544
ภายในเขตกำแพงแก้ว มีเจดีย์ประธานก่อด้วยศิลาแลงเป็นทรงพุ่มข้าวบิณฑ์หรือทรงดอกบัวตูม ปัจจุบันได้พังทลายลงมาปรากฏยอดทรงดอกบัวตูมตกอยู่ใกล้ ๆ เชื่อกันว่าเป็นที่ประดิษฐานพระบรมธาตุประจําเมือง ปัจจุบันได้รับการบูรณะให้เป็นองค์สมบูรณ์แล้ว มีวิหารหันหน้าไปทางทิศตะวันออกและมีเจดีย์รายกระจายอยู่อีกหลายองค์ วิหารที่ตั้งอยู่ทางด้านทิศเหนือของเจดีย์ประธาน น่าจะสร้างสมัยหลังเจดีย์ต่าง ๆ
กลุ่มผาด

กลุ่มผาด เป็นกลุ่มทางการเมือง ก่อตั้งโดย ผาด อังกินันทน์ ใน พ.ศ. 2491 โดยมีชื่อเดิมว่า “กลุ่มนายผาดอังกินันทน์” แต่ต่อมาได้มีการชื่อกลุ่มมาเป็น “กลุ่มผาด” เนื่องจากชื่อเก่านั้นมีความยาว
ประวัติกลุ่มผาด.
ก่อตั้งกลุ่มผาด.
กลุ่มผาดเริ่มต้นขึ้นในวันที่ ผาด อังกินันทน์ เข้าสู่วงการเมืองท้องถิ่น โดยได้รับเลือกตั้งเป็น สมาชิกสภาเทศบาลเมืองเพชรบุรี และได้รับเลือกให้เป็นนายกเทศมนตรีเมืองเพชรบุรี ติดต่อกันตั้งแต่ พ.ศ. 2491 เป็นต้นมา คู่แข่งคนสําคัญคือ ร.อ. หลวงบําราบประทุษฐ (นิล จุฑานนท์) อดีตสมาชิกสภาผู้แทนราษฎรจังหวัดเพชรบุรี คนที่ 2 และเคยเป็นนายกเทศมนตรีเมืองเพชรบุรี (ระหว่าง พ.ศ. 2485–2486)
สมาชิกกลุ่มผาดชุดแรก.
สมาชิกสภาเทศบาลกลุ่มผาดในขณะนั้นมีนายปิยะและนายยุทธ อังกินันทน์ บุตรชายหัวแก้วหัวแหวนของนายผาด, นายภิมุข อังกินันทน์ (บุตรนายทองพูน อังกินันทน์), นายโลบ สุภาแพ่ง (บิดา ดร.กัมพล-นายอภิชาติ สุภาแพ่ง), นายจินดา(จู) พรรณรายน์, นายเฉลิม ใหญ่กว่าวงษ์ ฯลฯ
ต่อมา พ.ศ. 2500 นายผาดได้ทิ้งสนามการเมืองท้องถิ่น ไปลงสมัครรับเลือกตั้งสมาชิกสภาผู้แทนราษฎรจังหวัดเพชรบุรี สังกัดพรรคสหภูมิ โดยให้นายอรุณ ภิงคารวัฒน์ ลงกุมบังเหียนนั่งเก้าอี้นายกเทศมนตรีเมืองเพชรบุรีแทน
หัวหน้ากลุ่มผาด.
ผาด อังกินันทน์ เป็นผู้ก่อตั้งกลุ่มผาด โดยเดิมมีชื่อว่า “กลุ่มนายผาดอังกินันทน์” โดยนายผาดเคยเป็นทนายความก่อนจะลงมาเล่นการเมือง นายผาดเคยเป็นทั้ง นายกเทศมนตรีเมืองเพชรบุรี 5 สมัยในนามกลุ่มผาด และยังเคยเป็น สมาชิกสภาผู้แทนราษฏรจังหวัดเพชรบุรี สังกัดพรรคสหภูมิอีกด้วย
ยุทธ อังกินันทน์ ได้ลงเล่นการเมืองท้องถิ่นด้วยการเป็น สมาชิกสภาเทศบาลในนามกลุ่มผาดหลัง ผาด อังกินันทน์ได้เสียชีวิต ยุทธ อังกินันทน์ ก็ได้รับความไว้วางใจให้เป็นหัวหน้ากลุ่มผาดและได้รับเลือกตั้งให้เป็น นายกเทศมนตรีเมืองเพชรบุรี ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดเพชรบุรี และได้รับเลือกตั้งเป็นครั้งแรก ใน พ.ศ. 2526 หลังจาก ยุทธ อังกินันทน์ ได้รับเลือกตั้งเป็นสมาชิกสภาผู้แทนราษฏรจังหวัดเพชรบุรี บุปผา รอบรู้ (อังกินันทน์) ก็ได้ขึ้นมาเป็นหัวหน้ากลุ่มผาดเนื่องจากมีเสียงที่ดีที่สุดในกลุ่ม บุปผา รอบรู้ (อังกินันทน์) ก็ได้รับการเลือกตั้งให้เป็น นายกเทศมนตรีเมืองเพชรบุรี ในนามกลุ่มผาดหลายสมัย ยุทธ อังกินันทน์กลับมาเป็นหัวหน้ากลุ่มอีกครั้งหลังวางมือทางการเมืองระดับชาติ และกลับมาลงเล่นการเมืองท้องถิ่นอีกครั้ง จนได้รับเลือกเป็น นายกเทศมนตรีเมืองเพชรบุรี ในนามกลุ่มผาดยาวจนถึง 1 กุมภาพันธ์ พ.ศ. 2564 
พลยุทธ อังกินันทน์ ขึ้นมาเป็นหัวหน้ากลุ่มผาดใน พ.ศ. 2564 หลังจาก ยุทธ อังกินันทน์ ผู้เป็นบิดาได้วางมือทางการเมืองและได้ลงสมัครเลือกตั้งนายกเทศมนตรีเมืองเพชรบุรีในนามกลุ่มผาด พลยุทธ อังกินันทน์ ได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน
การเลือกตั้ง.
การเลือกตั้งนายกเทศมนตรีเมืองเพชรบุรี พ.ศ. 2564.
หลังจาก ยุทธ อังกินันทน์ ได้วางมือทางการเมือง พลยุทธ อังกินันทน์ ผู้เป็นบุตรได้ความไว้วางใจให้ลงเลือกตั้งเป็นนายกเทศมนตรีเมืองเพชรบุรีในนามกลุ่มผาด พลยุทธ อังกินันทน์ได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน
คาสเซิลบรูซ

คาสเซิลบรูซ  เป็นเมืองชายฝั่งตะวันออกของประเทศดอมินีกา มีประชากร 1,339 คน ถือเป็นเป็นเมืองที่ใหญ่ที่สุดในเขตเซนต์เดวิด และเป็นเมืองหลักของเขต
อุทยานแห่งชาติมอร์นทรัวปีตง

อุทยานแห่งชาติมอร์นทรัวปีตง  เป็นอุทยานแห่งชาติในประเทศดอมินีกา จัดตั้งขึ้นในเดือนกรกฎาคม ค.ศ. 1975 โดยเป็นอุทยานแห่งชาติแห่งแรกที่จัดตั้งขึ้นอย่างถูกกฎหมายในประเทศ และกลายเป็นแหล่งมรดกโลกในปี 1997 อุทยานแห่งนี้ตั้งชื่อตามภูเขาที่สูงที่สุดมอร์นทรัวปีตง ซึ่งแปลว่าภูเขาที่มียอดเขาสามยอด ซึ่งเป็นพื้นที่ที่มีการระเบิดของภูเขาไฟที่สำคัญ ลักษณะเด่นภายในอุทยาน ได้แก่ หุบเขาแห่งความอ้างว้าง พื้นที่บ่อโคลนเดือดและน้ำพุร้อนขนาดเล็ก ทะเลสาบเดือด ช่องเขาตีโต และสระมรกต ภูเขานี้เป็นยอดเขาที่สูงเป็นอันดับสองในประเทศ รองจากมอร์นไดอะบลอติน ซึ่งสูงกว่า 1,447 เมตร (4,747 ฟุต)
เถียน ซีเวย

เถียน ซีเวย (เกิด 14 ตุลาคม ค.ศ. 1997) เป็นนักแสดงและนางแบบชาวจีน เธอได้รับการยอมรับจากการแสดงบทบาท หลี่ เหว่ย ในละครโทรทัศน์เรื่อง "ป่วนรักวิวาห์ว้าวุ่น" (2022)
ประวัติ.
เถียน ซีเวย 田曦微 (Tian Xiwei) เกิดเมื่อวันที่ 14 ตุลาคม 1997 ที่เมืองฉงชิ่ง ประเทศจีน ส่วนสูง 168 เซนติเมตร เธอจบการศึกษาจาก Shanghai Theatre Academy 
เข้าสู่วงการ.
ในปี 2017 เข้าสู่วงการบันเทิงโดยเป็นพวกงานถ่ายแบบแฟชั่น เดินแบบ และเริ่มมีผลงานการแสดง
ในปี 2018 เริ่มมีผลงานการแสดง ด้วยบทนำในละครวัยรุ่นโรแมนติกเรื่อง Waiting for You in a Long Time ด้วยหน้าตาที่น่ารักทำให้ผู้ชมชาวจีนตั้งฉายาให้เธอว่า "นางฟ้าแห่งรักแรก" นอกจากนี้ยังมีผู้ชมหลายคนบอกว่าเธอหน้าตาคล้ายนางเอกอย่าง จ้าวเหว่ย (Zhao Wei) 
ในปี 2021 เถียนซีเวยก็ได้มีโอกาสแสดงภาพยนตร์เรื่อง Farewell To My Long Past 
ในปีค.ศ. 2022 ก็มีผลงานแสดงนำในละครเรื่อง Ms. Cupid in Love ตำนานรักแม่สื่อจอมวุ่น
ลาสต์ไนต์ (เพลงมอร์แกน วอลเลน)

"ลาสต์ไนต์"  เป็นเพลงที่แต่งโดยจอห์น ไบรอน แอชลีย์ กอร์ลีย์ เจคอบ แคเชอร์ ฮินดลิน และไรอัน โฟยทีแซก ขับร้องโดยมอร์แกน วอลเลน นักร้องเพลงคันทรีชาวอเมริกัน เป็นซิงเกิลที่สามจากอัลบัม "วันทิงแอตอะไทม์" เพลงขึ้นอันดับหนึ่งบนชาร์ตบิลบอร์ดเพลงคันทรีในเดือนกุมภาพันธ์ 2023
ในชาร์ตวันที่ 18 มีนาคม 2023 "ลาสต์ไนต์" ขึ้นอันดับหนึ่งบนชาร์ตบิลบอร์ดฮอต 100 เพลงแรกของวอลเลน กลายเป็นเพลงคันทรีเพลงแรกที่ขึ้นอันดับหนึ่งนับตั้งแต่เพลง "ออลทูเวล (เทย์เลอส์เวอร์ชัน)" ของเทย์เลอร์ สวิฟต์ เมื่อปี 2021 โดยเพลงคันทรีที่ร้องโดยนักร้องชายเดี่ยวที่เคยขึ้นอันดับหนึ่งล่าสุดคือ "ไอเลิฟอะเรนนีไนต์" ของเอดดี แรบบิตต์ เมื่อปี 1981 เพลงขึ้นดับหนึ่งถึง 14 สัปดาห์ นับถึงชาร์ตวันที่ 17 กรกฎาคม
ยงคี

ยงคี (เสียชีวิต ค.ศ. 225) มีชื่อในภาษาจีนกลางว่า ยง ข่าย  เป็นผู้นำชนเผ่าในภูมิภาคหนานจง ทางตอนใต้ของมณฑลเอ๊กจิ๋ว รัฐจ๊กก๊กในยุคสามก๊กของจีน
ประวัติ.
ยงคีสืบเชื้อสายจากยง ฉื่อ (雍齒) ขุนพลในรัชสมัยของจักรพรรดิฮั่นโกโจ (漢高祖 "ฮั่นเกาจู่") จักรพรรดิผู้ก่อตั้งราชวงศ์ฮั่น
ในปี ค.ศ. 223 หลังเล่าเจี้ยงเสียชีวิต และเล่าปี่จักรพรรดิแห่งจ๊กก๊กสวรรคต ยงคีจึงก่อกบฏในภูมิภาคหนานจงต่อต้านจ๊กก๊ก ยงคีสังหารเจิ้ง อ๋าง (正昂) เจ้าเมืองเกียมเหลง (建寧郡 "เจี้ยนหนิงจฺวิ้น"; ปัจจุบันอยู่บริเวณนครฉฺวี่จิ้ง มณฑลยูนนาน) ที่จ๊กก๊กแต่งตั้ง และจับตัวเตียวอี้ (張裔 "จาง อี้") เจ้าเมืองเกียมเหลงคนใหม่เป็นตัวประกัน ลิเงียมขุนพลจ๊กก๊กเขียนจดหมายถึงยงคีทั้งหมด 6 ฉบับเพื่อห้ามไม่ให้ยงคีก่อกบฏ แต่ยงคีตอบกลับด้วยความหยิ่งยโสว่า "ข้าได้ยินว่าฟ้าไม่อาจมีตะวันสองดวง ดินไม่อาจมีเจ้าผู้ปกครองสองคน บัดนี้แผ่นดินถูกแบ่งออกเป็นสาม ระบบปฏิทินมีอยู่สามระบบ ผู้อยู่ห่างไกลจึงสับสน ไม่รู้ว่าควรจะภักดีกับใคร"
ด้วยการเชิญชวนของชื่อ เซี่ยและขุนพลง่อก๊กเปาจิด ยงคีจึงตกลงที่จะภักดีต่อง่อก๊ก แล้วส่งตัวเตียวอี้ไปเป็นเชลยของซุนกวนผู้ปกครอง่อก๊กเพื่อแสดงความจริงใจ ซุนกวนจึงตั้งให้ยงคีเป็นเจ้าเมืองเองเฉียง (永昌郡 "หย่งชางจฺวิ้น"; ครอบคลุมพื้นที่บางส่วนทางตะวันตกของมณฑลยูนนานในปัจจุบัน) ซึ่งเวลานั้นรักษาโดยขุนนางของจ๊กก๊กคือลิคี (呂凱 "ลฺหลี่ ข่าย") และอ้องค้าง (王伉 "หวาง ค่าง") เมื่อยงคีเดินทางเพื่ออ้างสิทธิ์ควบคุมเมืองเองเฉียง ลิคีและอ้องค้างปฏิเสธที่จะยอมรับความชอบธรรมของยงคี ทั้งคู่นำข้าราชการและราษฎรในท้องถิ่นต่อต้านยงคีและป้องกันไม่ให้ยงคีเข้าเมืองเองเฉียง ยงคีจึงเขียนจดหมายเข้าไปในเมืองเองเฉียงหลายครั้ง พยายามโน้มน้าวว่าตนเป็นเจ้าเมืองอย่างถูกต้อง แต่ลิคีหักล้างคำกล่าวอ้างของยงคี และสามารถควบคุมเมืองเองเฉียงได้อย่างมั่นคงเพราะผู้คนในเมืองเองเฉียงต่างยกย่องและไว้ใจลิคีเป็นอย่างสูง
หลังจากยึดเมืองเองเฉียงจากลิคีและอ้องค้างไม่สำเร็จ ยงคีจึงส่งเบ้งเฮ็กผู้นำท้องถิ่นที่มีอิทธิพลในภูมิภาคหนานจงให้ไปปลุกระดมชนเผ่าลำมัน (南蠻 "หนานหมาน") ให้ร่วมก่อกบฏต่อต้านการปกครองของจ๊กก๊ก นอกจากนี้จูโพ เจ้าเมือง (太守 "ไท่โฉฺ่ว") แห่งเมืองโคกุ้น (牂柯郡 "จางเคอจฺวิ้น"; ปัจจุบันอยู่บริเวณนครกุ้ยหยางหรือฝูเฉฺวียน มณฑลกุ้ยโจว) และโกเตง ผู้นำชนเผ่าโสฺ่ว (叟族 "โสฺ่วจู๋") ในเมืองอวดจุ้น (越巂郡 "เยฺว่ซีจฺวิ้น"/"เยฺว่สุ่ยจฺวิ้น"; อยู่บริเวณนครซีชาง มณฑลเสฉวนในปัจจุบัน) ก็มาเข้าร่วมในการก่อกบฏด้วย
ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ยงคีถูกสังหารในที่รบ กล่าวกันว่ายงคีถูกสังหารโดยผู้ใต้บังคับบัญชาของโกเตง
โกเตง

โกเตง (เสียชีวิต ค.ศ. 225) มีชื่อในภาษาจีนกลางว่า เกา ติ้ง  ในบันทึก"หฺวาหยางกั๋วจื้อ"เรียกด้วยชื่อว่า เกา ติ้งยฺเหวียน  ผู้นำชนเผ่าโสฺ่ว (叟族 "โสฺ่วจู๋") ในเมืองอวดจุ้น (越巂郡 "เยฺว่ซีจฺวิ้น"/"เยฺว่สุ่ยจฺวิ้น"; อยู่ทางตะวันออกเฉียงใต้นครซีชาง มณฑลเสฉวนในปัจจุบัน) ในภูมิภาคหนานจง ทางตอนใต้ของมณฑลเอ๊กจิ๋ว รัฐจ๊กก๊กในยุคสามก๊กของจีน
ประวัติ.
ในปี ค.ศ. 218 ระหว่างที่เล่าปี่นำทัพไปรบกับโจโฉที่เมืองฮันต๋ง (漢中 "ฮั่นจง") โกเตงฉวยโอกาสนำกองกำลังไปล้อมอำเภอซินเต้า (新道) ลิเงียมเจ้าเมืองเฉียนเว่ย์ (犍為) จึงยกกำลังไปช่วยเหลือและตีโกเตงแตกพ่าย
ในปี ค.ศ. 223 ยงคีก่อกบฏในภูมิภาคหนานจง สังหารเจิ้ง อ๋าง (正昂) เจ้าเมืองเกียมเหลง (建寧郡 "เจี้ยนหนิงจฺวิ้น") จากนั้นสวามิภักดิต่อง่อก๊กโดยการเชิญชวนของชื่อ เซี่ยและส่งเตียวอี้ (張裔 "จาง อี้") เจ้าเมืองเกียมเหลงคนใหม่ไปเป็นเชลยของ่อก๊ก ยงคีพยายามยึดเมืองเองเฉียง (永昌郡 "หย่งชางจฺวิ้น") จากลิคีและอ้องค้าง (王伉 "หวาง ค่าง") แต่ไม่สำเร็จจึงส่งเบ้งเฮ็กไปปลุกระดมชนเผ่าลำมัน (南蠻 "หนานหมาน") ให้ร่วมก่อกบฏ โกเตงได้เข้าร่วมการก่อกบฏของยงคี โดยการสังหารกง ลู่ (龔祿) เจ้าเมืองอวดจุ้น และขุนพลเจียว หฺวาง (焦璜) แล้วประกาศตั้งตนเป็นอ๋อง
ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ล่องตามน้ำจนเข้าเขตเมืองอวดจุ้น โกเตงนำทหารมาสร้างป้อมปราการที่ไถเติง (台登; ปัจจุบันคืออำเภอเหมี่ยนหนิง มณฑลเสฉวน) ติ้งเจ๋อ (定笮; ปัจจุบันคืออำเภอเหยียนยฺเหวียน มณฑลเสฉวน) และเปย์ฉุ่ย (卑水; ปัจจุบันคืออำเภอเจาเจฺว๋และอำเภอเหม่ย์กู มณฑลเสฉวน) โกเตงพ่ายแพ้ในการรบที่เปย์ฉุ่ยและถูกทหารจ๊กก๊กจับได้ จูกัดเหลียงสั่งประหารชีวิตโกเตง
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 โกเตงมีขุนพลคนหนึ่งชื่องากฟัน (鄂煥 "เอ้อ ฮฺว่าน") งากฟันถูกอุยเอี๋ยนขุนพลจ๊กก๊กจับตัวได้ จูกัดเหลียงปฏิบัติต่องากฟันเป็นอย่างดี โกเตงที่เป็นนายของงากฟันจึงรู้สึกสำนักบุญคุณของจูกัดเหลียงเช่นกัน นอกจากนี้จูกัดเหลียงยังกล่าวกับเหล่าทหารกบฏที่ถูกจับว่า "ทหารของโกเตงจะได้รับการละเว้นโทษตาย ส่วนทหารของยงคีจะต้องถูกฆ่า" และยังเผยแพร่ข้อมูลเท็จทำให้ยงคีผิดใจกับโกเตง โกเตงจึงหักหลักยงคีส่งงากฟันไปสังหารยงคีและจูโพ แล้วรวบรวมกองกำลังทั้งหมดไปสวามิภักดิ์ต่อจ๊กก๊ก จูกัดเหลียงตั้งให้โกเตงเป็นเจ้าเมืองเอ๊กจิ๋ว (益州 "อี้โจฺว")
ลัสเอสเตรยัส

ลัสเอสเตรยัส  เดิมชื่อ กานัลเดอลัสเอสเตรยัส (Canal de las Estrellas) เป็นสถานีโทรทัศน์ที่เตเลบิซาเป็นเจ้าของ ก่อตั้งขึ้นเมื่อวันที่ 21 มีนาคม พ.ศ. 2494 ในชื่อ XEW-TV